Diari Oficial de la Generalitat Valenciana


Sumari del DOGV 5904, del 01-12-2008 (2008/13899)

RESOLUCIÓ de 27 de novembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni bilateral de col·laboració entre el Ministeri de Educació i Ciència i la Generalitat per al desenrotllament de les actuacions previstes en el conveni marc de col·laboració firmat pel Ministeri de Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13883


Data del document
:   27-11-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * cooperació administrativa
    * formació del professorat
    * política d'informació
    * administració central

RESOLUCIÓ de 27 de novembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni bilateral de col·laboració entre el Ministeri de Educació i Ciència i la Generalitat per al desenrotllament de les actuacions previstes en el conveni marc de col·laboració firmat pel Ministeri de Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula». [2008/13281]  
El Ministeri de Educació i Ciència i la Generalitat han subscrit, després de la tramitació prèvia reglamentària, el 22 de setembre de 2008, l'addenda al conveni bilateral de col·laboració per al desenrotllament de les actuacions previstes en el conveni marc de col·laboració firmat pel Ministeri de Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula».  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1391/2008, i que figura com a annex d'esta resolució.  
València, 27 de novembre de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al conveni bilateral de col·laboració entre el Ministeri d'Educació i Ciència i la Generalitat Valenciana per al desenrotllament de les actuacions previstes en el conveni marc de col·laboració firmat pel Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula»  
Madrid, 22 de setembre de 2008  
Reunits  
D'una part, Mercedes Cabrera Calvo-Sotelo, ministra d'Educació, Política Social i Esport, en virtut del Reial Decret 436/2008, de 12 d'abril, pel qual es disposa el seu nomenament, que actuan en l'exercici de la competència que li atribuïx l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat.  
D'una altra part, Alejandro Font de Mora Turón, conseller d'Educació de la Generalitat, autoritzat per a la firma d'este conveni per acord del Consell de la Generalitat de data 05 de setembre de 2008.  
Les dos parts es reconeixen capacitat jurídica suficient per a subscriure esta addenda de conveni i, a este efecte,  
Exposen  
Primer. Que, amb data 25 de setembre de 2006, es va firmar un conveni de col·laboració entre el Ministeri d'Educació i Ciència i la Generalitat per al desenrotllament de les actuacions previstes en el conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula», conveni que es continua aplicant.  
Segon. Que en el punt 4 de la clàusula segona del conveni, es determinen les actuacions que es duran a terme en relació amb la capacitació de docents i assessors de formació de professors.  
Tercer. Que en el punt a2 de la clàusula tercera del conveni (inversions que ha de realitzar el Ministeri d'Educació i Ciència per a les actuacions dirigides a la capacitació de docents i assessors de formació de professors), es reflectixen les quantitats que s'han d'aportar en 2006, i s'indica que «en els anys successius de vigència del conveni, el Ministeri d'Educació i Ciència definirà les actuacions de formació del professorat que permeten assolir els objectius previstos en el conveni marc de col·laboració. Amb este fi, se subscriuran addendes anuals a este conveni de col·laboració que garantisquen l'èxit d'estos objectius».  
Quart. Que en el punt b2 de la clàusula tercera del conveni (inversions que ha de realitzar la Conselleria de Cultura, Educació, i Esport de la Generalitat per a les actuacions dirigides a la capacitació de docents i assessors de formació de professors), es reflectixen les quantitats que s'han d'aportar en 2006, i s'indica que «en els anys successius de vigència del conveni, la comunitat autònoma definirà les actuacions de formació del professorat que permeten assolir els objectius previstos en el conveni marc de col·laboració. Amb este fi, se subscriuran addendes anuals a este conveni de col·laboració que garantisquen l'èxit d'estos objectius».  
Quint. Que amb data 5 de novembre de 2007 (BOE 21 de desembre) es va firmar una addenda al conveni de col·laboració establit entre el Ministeri d'Educació i Ciència i la Generalitat per al desenrotllament de les actuacions previstes en el conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula», conveni que es continua aplicant.  
Per tot això,  
Acorden  
Complementar el conveni de col·laboració per al desenrotllament de les actuacions previstes en el conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula», per mitjà d'esta addenda, d'acord amb les següents  
Clàusules  
Primera. Objecte  
L'objecte d'esta addenda al conveni de col·laboració entre el Ministeri d'Educació i Ciència i la Generalitat per al desenrotllament de les actuacions previstes en el conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del programa «Internet en l'aula», és que es duguen a terme, durant l'any 2008, actuacions dirigides a la capacitació de docents i assessors de formació de professors.  
Segona. Inversions que ha de realitzar el Ministeri d'Educació, Política Social i Esport  
Per a complir l'objecte de l'addenda, el Ministeri d'Educació, Política Social i Esport es compromet a realitzar, l'any 2008, una transferència a la Conselleria d'Educació de la Generalitat per una quantitat de 275.557 euros, a càrrec de l'aplicació pressupostària 83.97.403J.597 dels Pressupostos Generals de l'Estat per a 2008, que es destinarà a finançar les accions de capacitació de docents i assessors de formació de professors.  
Esta transferència es farà abans del 30 d'octubre de 2008, i estarà subjecta al que establix la Llei 38/2003, General de Subvencions de 17 de novembre. A més, la Conselleria d'Educació de la Generalitat haurà d'aportar al Ministeri d'Educació, Política Social i Esport, una certificació expedida pels servicis competents de la Conselleria si s'ha ingressat en la seua comptabilitat l'import del lliurament efectuat.  
Amb este fi, es fa constar que les activitats d'este programa anual de treball, relatives a formació del professorat i assessors de formació de professors, seran cofinançades pel Fons Social Europeu a càrrec del programa operatiu «Adaptabilitat i Ocupació», fet que requerirà, d'una part, un certificat del responsable de l'entitat que justifique que s'ha complit la finalitat per a la qual es va atorgar la subvenció, l'elaboració d'una memòria general de les activitats i un dossier que continga els oportuns documents justificatius del gasto i, d'una altra, el compliment de les mesures sobre informació i publicitat que establix l'article 9 del Reglament 1828/e2006 de la Comissió: presència de l'emblema i la menció de la Unió Europea; menció, així mateix, del Fons Social Europeu i inclusió del lema «El FSE invertix en el teu futur», a les quals es fa referència en l'estipulació segona d'este conveni.   
D'altra banda, i per tal de garantir la justificació del FSE al final de l'exercici, la Conselleria d'Educació de la Generalitat haurà de fer un certificat dels gastos elegibles que cal imputar al FSE, executats el 31 de desembre de l'any 2008. El certificat s'emetrà dins dels terminis que fixa el Ministeri d'Educació, Política Social i Esport per tal de poder concloure adequadament, dins del termini i en la forma escaient, la tramitació de l'expedient de cara a la Unió Europea.  
Tercera. Inversions que ha de realitzar la Conselleria d'Educació de la Generalitat  
Per a complir l'objecte de l'addenda, la Conselleria d'Educació de la Generalitat es compromet a finançar les accions de formació del professorat, l'any 2008, amb una quantitat de 275.557 euros, a càrrec del programa 38.49.29.774.80.5 dels Pressupostos de la Generalitat.  
Quarta. Duració  
Esta addenda tindrà efecte des de la data de subscripció fins al 31 de desembre de 2008.  
I en prova de conformitat, i perquè conste tot el que s'ha acordat, les parts subscriuen esta addenda, en el lloc i la data mencionats abans.  
Pel Ministeri d'Educació, Política Social i Esport  
La ministra d'Educació, Política Social i Esport: Mercedes Cabrera Calvo-Sotelo.  
Per la Generalitat  
El conseller d'Educació: Alejandro Font de Mora Turón.